CELEX: 32014D0843
Language: fi
Date: 2014-11-26 00:00:00
Title: 2014/843/EU, Euratom: Komission täytäntöönpanopäätös, annettu 26 päivänä marraskuuta 2014 , luvan antamisesta Yhdistyneelle kuningaskunnalle käyttää eräitä likimääräisiä arvioita arvonlisäverosta kertyvien omien varojen perusteen laskemiseksi annetun komission täytäntöönpanopäätöksen 2013/747/EU, Euratom muuttamisesta (tiedoksiannettu numerolla C(2014) 8924)

28.11.2014   
            
            
               FI
            
            
               Euroopan unionin virallinen lehti
            
            
               L 343/31
            
         KOMISSION TÄYTÄNTÖÖNPANOPÄÄTÖS,
   annettu 26 päivänä marraskuuta 2014,
   luvan antamisesta Yhdistyneelle kuningaskunnalle käyttää eräitä likimääräisiä arvioita arvonlisäverosta kertyvien omien varojen perusteen laskemiseksi annetun komission täytäntöönpanopäätöksen 2013/747/EU, Euratom muuttamisesta
   
      
         (tiedoksiannettu numerolla C(2014) 8924)
      
   
   (Ainoastaan englanninkielinen teksti on todistusvoimainen)
   
      (2014/843/EU, Euratom)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 6 artiklan 3 kohdan toisen luetelmakohdan,
   on kuullut omien varojen neuvoa-antavaa komiteaa,
   sekä katsoo seuraavaa:
   
               (1)
            
            
               Neuvoston direktiivin 2006/112/EY (2) 371 artiklan mukaan Yhdistynyt kuningaskunta saa edelleen vapauttaa arvonlisäverosta mainitun direktiivin liitteessä X olevassa B osassa tarkoitetut liiketoimet, jos ne olivat arvonlisäverosta vapautettuja 1 päivänä tammikuuta 1978; kyseiset liiketoimet on otettava huomioon määritettäessä arvonlisäverosta kertyvien omien varojen perustetta.
            
         
               (2)
            
            
               Huhtikuun 22 päivänä 2014 antamassaan vastauksessa 4 päivänä helmikuuta 2014 päivättyyn komission kirjeeseen (3), joka koski arvonlisäverosta kertyviin omiin varoihin kohdistettavien tarkastusten yksinkertaistamista, Yhdistynyt kuningaskunta pyysi komissiolta lupaa käyttää varainhoitovuosia 2014–2020 koskevassa, arvonlisäverosta kertyvien omien varojen perusteen laskennassa välisummasta määritettyjä kiinteitä prosenttiosuuksia direktiivin 2006/112/EY liitteessä X olevan B osan 7 ja 9 kohdassa tarkoitettujen liiketoimien osalta. Yhdistynyt kuningaskunta on osoittanut, että prosenttiosuudet ovat säilyneet ajan kuluessa vakaina. Yhdistyneelle kuningaskunnalle olisi tämän vuoksi annettava lupa käyttää kiinteitä prosenttiosuuksia arvonlisäverosta kertyvien omien varojen perusteen laskennassa komission lähettämän kirjeen mukaisesti.
            
         
               (3)
            
            
               Avoimuuden ja oikeusvarmuuden vuoksi lupa olisi myönnettävä määräaikaisena.
            
         
               (4)
            
            
               Sen vuoksi komission täytäntöönpanopäätöstä 2013/747/EU, Euratom (4) olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätös 2013/747/EU, Euratom seuraavasti:
   
               1)
            
            
               Korvataan 1 artikla seuraavasti:
               ”1 artikla
               Arvonlisäverosta kertyvien omien varojen perusteen laskemiseksi vuoden 2013 tammikuun 1 päivästä vuoden 2013 joulukuun 31 päivään ulottuvalta jaksolta Yhdistyneellä kuningaskunnalla on lupa käyttää likimääräisiä arvioita seuraavien direktiivin 2006/112/EY liitteessä X olevassa B osassa tarkoitettujen liiketoimiluokkien osalta:
               
                            
                        
                        
                           Rakennusmaan luovutukset (9 kohta).”
                        
                     
         
               2)
            
            
               Lisätään 1 artiklan jälkeen 1 a ja 1 b artikla seuraavasti:
               ”1 a artikla
               Yhdistynyt kuningaskunta saa vuoden 2014 tammikuun 1 päivästä vuoden 2020 joulukuun 31 päivään ulottuvan jakson osalta käyttää arvonlisäverosta kertyvien omien varojen perusteen laskennassa direktiivin 2006/112/EY liitteessä X olevan B osan 7 kohdassa tarkoitettujen liiketoimien (sairaalat) tapauksessa prosenttiosuutta, joka on 0,01 prosenttia perusteen välisummasta.
               1 b artikla
               Yhdistynyt kuningaskunta saa vuoden 2014 tammikuun 1 päivästä vuoden 2020 joulukuun 31 päivään ulottuvan jakson osalta käyttää arvonlisäverosta kertyvien omien varojen perusteen laskennassa direktiivin 2006/112/EY liitteessä X olevan B osan 9 kohdassa tarkoitettujen liiketoimien (rakennukset ja rakennusmaa) tapauksessa prosenttiosuutta, joka on 0,004 prosenttia perusteen välisummasta.”
            
         
               3)
            
            
               Poistetaan 2 artikla.
            
         2 artikla
   Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 26 päivänä marraskuuta 2014.
      
         
            Komission puolesta
         
         Kristalina GEORGIEVA
         
            Varapuheenjohtaja
         
      
   
   
      (1)  EYVL L 155, 7.6.1989, s. 9.
   
      (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
   
      (3)  Ares(2014)261136.
   
      (4)  Komission täytäntöönpanopäätös 2013/747/EU, Euratom, annettu 10 päivänä joulukuuta 2013, luvan antamisesta Yhdistyneelle kuningaskunnalle käyttää eräitä likimääräisiä arvioita arvonlisäverosta kertyvien omien varojen perusteen laskemiseksi (EUVL L 333, 12.12.2013, s. 79).